*Anexă*

la Hotărârea Curții de Conturi

nr. 55 din 07 octombrie 2021

****

**CURTEA DE CONTURI A REPUBLICII MOLDOVA**

|  |
| --- |
| **MD-2001, mun. Chișinău, bd. Ștefan cel Mare și Sfânt nr.69, tel. (+373 22) 26 60 02,**  **fax: (+373 22) 26 61 00, web:** [**www.ccrm.md**](http://www.ccrm.md)**, e-mail:** [**ccrm@ccrm.md**](mailto:ccrm@ccrm.md) |

**RAPORTUL**

**auditului asupra rapoartelor financiare ale Unității Teritoriale Autonome Găgăuzia (bugetul central) încheiate la 31 decembrie 2020**

1. **OPINIE CU REZERVE**

Am auditat rapoartele financiare ale Unității Teritoriale Autonome (UTA) Găgăuzia (bugetul central) pentru exercițiul încheiat la 31 decembrie 2020, care cuprind Bilanțul contabil, Rapoartele privind veniturile și cheltuielile, Raportul privind fluxul mijloacelor bănești, Raportul privind executarea bugetului și Raportul narativ privind executarea bugetului. În opinia noastră, cu excepția unor aspecte descrise în secțiunea *Baza pentru opinia cu rezerve*, rapoartele financiare oferă, sub toate aspectele semnificative, o imagine corectă și fidelă în conformitate cu cadrul de raportare financiară aplicabil[[1]](#footnote-1).

1. **BAZA PENTRU OPINIA CU REZERVE**

**2.1.** Diminuarea valorii contului 415 „Acțiuni și alte forme de participare în capital în interiorul țării” cu cel puțin **27193,9 mii lei**, determinată de necontabilizarea valorii patrimoniului transmis în gestiunea instituțiilor medico-sanitare publice (IMSP) din sectorul Vulcănești[[2]](#footnote-2), din care doar valoarea clădirilor constituie 27193,9 mii lei, cu uzura de 12685,2 mii lei.

**2.2.** Prin actele administrative ale Comitetului Executiv al UTA Găgăuzia[[3]](#footnote-3), s-a hotărât lichidarea din 31.03.2019 a Î.S. „Sud-A-Con”[[4]](#footnote-4), care, până la 31.12.2017, a efectuat investiții de **55 731,9 mii lei**[[5]](#footnote-5) (necontabilizate de Comitetul Executiv), iar pe parcursul anului 2018 - în valoare de 63 430,6 mii lei (din care 22 254,8 mii lei – reparații capitale ale drumurilor de interes raional; 41 175,8 mii lei – investiții și reparații capitale ale patrimoniului instituțiilor din subordinea Comitetului Executiv și APL de nivelul I), în total - 119 162,5 mii lei[[6]](#footnote-6). Succesorul de drepturi al Î.S. „Sud-A-Con” - Direcția Generală Construcții și Infrastructură a UTA Găgăuzia, nu a preluat investițiile efectuate. La 31.12.2020, Î.S. „Sud-A-Con” a raportat doar suma de 63 430,6 mii lei, din care la contul 311 „Clădiri” – 1 384,3 mii lei, la contul 312 „Construcții speciale” – 2 493,1 mii lei, și la contul 319 „Investiții capitale în active în curs de execuție” – 59 553,2 mii lei[[7]](#footnote-7).

Cele relatate mai sus au condiționat supraevaluarea valorii contului 311 „Clădiri” cu suma de **1 384,3 mii lei;** subevaluarea valorii contului 312 „Construcții speciale” – cu suma de **19 761,7 mii lei**, și, respectiv, a contului 319 „Investiții capitale în active în curs de execuție” - cu suma de **37 354,5 mii lei**[[8]](#footnote-8)**.**

Netransmiterea către beneficiar a valorii reparațiilor capitale ale drumurilor, executate în anul 2018, în valoare de **22 254,8 mii lei**, a condiționat și necalcularea uzurii acestora în perioada anilor 2019-2020, astfel fiind subevaluată valoarea contului **391** „Uzura mijloacelor fixe”[[9]](#footnote-9) cu circa **2 781,8 mii lei**, a contului **231200** „Cheltuieli privind uzura construcțiilor speciale” – cu **1390,9** și, respectiv, a contului **721** „Rezultatul financiar al autorității/instituției bugetare din anul curent” - cu suma de circa **1 390,9 mii lei** (uzura calculată pentru anul 2020), și a contului **722** „Rezultatul financiar al instituției publice din anii precedenți” – cu suma de circa **1 390,9 mii lei** (uzura calculată pentru anul 2019).

**2.3.** Necorespunderea prevederilor Ordinului ministrului finanțelor nr.216 din 28.12.2015 principiilor contabile (contabilitatea de angajamente; consecvența prezentării) și ceracteristicilor calitative (relevanță; credibilitate; compatibilitate), prevăzute de art.6 din Legea contabilității nr.113 din 27.04.2007, a cauzat:

- subevaluarea valorii contului **561** „Împrumuturi recreditate între bugetul de stat și bugetele locale” cu suma de **30 491,8 mii lei** și supraevaluarea contului extrabilanțier 812223 „Datoria privind împrumuturile externe acordate de organizațiile financiare internaționale” - cu aceeași sumă;

- subevaluarea valorii contului **464** „Împrumuturi recreditate între bugetele locale ale diferitor unități administrativ-teritoriale” cu suma de **30 829,1 mii lei**[[10]](#footnote-10), care constituie creanța beneficiarilor împrumutului recreditat de la Comitetul Executiv, aceasta nefiind raportată în conturile de bilanț;

- supraevaluarea contului extrabilanțier 811130 „Creanța privind creditarea altor instituții și organizații” și diminuarea valorii contului 419 „Alte creanțe ale autorităților/instituțiilor bugetare” cu suma de **10 050,7 mii lei**, aceasta constituind suma creanțelor înregistrate de către entitățile cărora, în perioadele anterioare, li s-a eliberat materiale din rezerva materială a UTA Găgăuzia (grâu alimentar și motorină) cu titlul de împrumut.

**2.4.** Nerespectând prevederile art.17 alin.(1) din Legea contabilității[[11]](#footnote-11), Comitetul Executiv nu a asigurat înregistrarea în evidența contabilă, la momentul efectuării tranzacției, a valorii investițiilor executate în cadrul Proiectului „Amenajarea teritoriului și conectarea la infrastructura de utilități și drumuri de acces a parcului industrial din mun. Comrat”[[12]](#footnote-12), ceea ce a condiționat subevaluarea contului 319 „Investiții capitale în active în curs de execuție” cu suma de **27 485,0 mii lei**[[13]](#footnote-13). O situație similară a fost admisă de către Comitetul Executiv și în cazul executării lucrărilor de amenajare a sistemelor inginerești ale parcului industrial, din sursele proprii, ceea ce a diminuat valoarea contului 319 cu suma de **778,3 mii lei**[[14]](#footnote-14).

**2.5.** Comitetul Executiv nu a asigurat transmiterea valorii investițiilor și reparațiilor capitale ale patrimoniului ai cărui proprietari sunt APL de nivelul I - beneficiarii finali ai surselor parvenite din grantul oferit de către Uniunea Europeană, în cadrul proiectului SLPA[[15]](#footnote-15), ceea ce a condiționat supraevaluarea valorii mai multor conturi, și anume: a contului 311 „Clădiri” – cu suma de **6 244,8 mii lei**; a contului 312 „Construcții speciale” – cu **13 254,3 mii lei**; a contului 313 „Instalații de transmisie” – cu **4 309,0 mii lei**; a contului 319 „Investiții capitale în active în curs de execuție” – cu suma de **17 021,6 mii lei;** a contului 318 „Alte mijloace fixe” – cu suma de **339,3 mii lei**; a contului 316 „Unelte și scule, inventar de producere și gospodăresc” – cu suma de **290,7 mii lei,**  și a contului 314 „Mașini și utilaje” – cu suma de **72,0 mii lei**.

**2.6.** Supraevaluarea contului 311 „Clădiri” cu suma de **5 823,9 mii lei,** condiționată de:

**-** raportarea eronată a valorii reparațiilor capitale, în sumă de **2 259,0 mii lei**[[16]](#footnote-16), ale bunurilor imobile, administrate cu drept de comodat de către 6 instituții de învățământ, și subevaluarea contului 822100 „Active luate în locațiune/arendă”;

**-** raportarealucrărilor de reparație capitală a clădirii LT „M. Eminescu” din mun. Comrat, în lipsa recepției acestora, diminuând valoarea contului 319 „Investiții capitale în active în curs de execuție”cu suma de **2 107,7 mii lei;**

- netransmiterea valorii investițiilor, executate în anul 2019, proprietarului bunului imobil cu suma de **1 102,7 mii lei**[[17]](#footnote-17)**;**

**-** clasificarea neconformă a mijloacelor fixe de către LT „M. Guboglo”, mun. Ceadâr-Lunga, și subevaluarea valorii contului 312 „Construcții speciale” cu suma de **354,5 mii lei.**

**2.7.** Două instituții muzeale din subordinea Comitetului Executiv al UTA Găgăuzia nu raportează valoarea a circa 75416 exponate[[18]](#footnote-18), care n-au fost evaluate, nu se regăsesc în evidența contabilă și asupra cărora nu s-au aplicat regulile generale de recunoaștere prevăzute de Ordinul ministrului finanțelor nr.216 din 28.12.2015. Ținând cont de faptul că exponatele fac parte din patrimoniul cultural care datează din diferite perioade (sec. XIX – XX), valoarea estimativă a acestora poate fi una semnificativă. Astfel, valoarea contului 363 „Activele moștenirii culturale”, în opinia echipei de audit, este subestimată semnificativ. De menționat că un impediment în evaluarea valorii juste a patrimoniului cultural este faptul că până la momentul actual lipsește o metodologie privind evaluarea patrimoniului cultural, inclusiv din instituțiile muzeale.

Am realizat misiunea de audit în conformitate cu Standardele Internaționale de Audit[[19]](#footnote-19). Responsabilitățile noastre, potrivit standardelor respective, sunt expuse în secțiunea *Responsabilitatea auditorului într-un audit al rapoartelor financiare* din prezentul Raport. Suntem independenți față de entitatea auditată și am îndeplinit responsabilitățile de etică conform cerințelor Codului etic al Curții de Conturi. Considerăm că probele de audit obținute sunt suficiente și adecvate pentru a furniza o bază pentru opinia noastră.

**III. PARAGRAF DE EVIDENȚIERE A UNOR ASPECTE**

3.1. Remarcăm că Rapoartele financiare consolidate ale UTA Găgăuzia (bugetul central) sunt diminuate pe toate pozițiile bilanțiere și de venituri și cheltuieli: **Bilanțul contabil** (Formularul FD 041) - cu ***362 717,5*** ***mii lei***, **Raportul consolidat privind veniturile și cheltuielile** (Formularul FD 042) – cu ***58 260,5 mii lei*** (venituri)și, respectiv,*cu* ***50 884,6 mii lei*** (cheltuieli); **Raportul consolidat privind fluxul mijloacelor bănești** (Formularul FD 043) – cu ***51 451,6 mii lei*** (venituri de casă) și cu ***44 222,9 mii lei*** (cheltuieli de casă)***.***

Această situație este cauzată de faptul că, contrar Legii privind organizarea administrativ-teritorială a Republicii Moldova **nr. 764-XV  din  27.12.2001** și neținând cont de prevederile actelor normative ale Adunării Populare a UTA Găgăuzia[[20]](#footnote-20), la elaborarea Clasificației bugetare[[21]](#footnote-21), Ministerul Finanțelor (MF) a clasificat nejustificat Administrațiile dolayurilor Comrat, Ceadâr-Lunga și Vulcănești ca APL de nivelul I, care raportează separat situațiile financiare și nu sunt consolidate în rapoartele financiare ale UTA Găgăuzia (bugetul central) (nivelul II).

Deși această situație a stat la baza emiterii opiniei contrare asupra situațiilor financiare aferente procesului bugetar și gestionării patrimoniului public de către UTA Găgăuzia în anii 2016-2017, MF și Comitetul Executiv al UTA Găgăuzia nu au întreprins acțiuni credibile pentru remedierea acestei situații și implementarea recomandărilor Curții de Conturi. Astfel, MF nu a corelat prevederile Clasificației bugetare, aprobată prin Ordinul ministrului finanțelor nr.208 din 24.12.2015, cu prevederile Legii nr.764 din 27.12.2001 privind organizarea administrativ-teritorială a Republicii Moldova, neasigurând excluderea dolayurilor Comrat, Ceadâr-Lunga şi Vulcăneşti din Anexa nr.3 „Organe ale autorităţilor publice locale”, unde acestea sunt indicate ca autorități publice locale de nivelul I.

Totodată, Comitetul Executiv al UTA Găgăuzia nu a prezentat Ministerului Finanțelor fișa de clasificare bugetară conformă a dolayurilor Comrat, Ceadâr-Lunga şi Vulcăneşti, astfel ca modul de finanțare a acestora, stabilit conform actelor Adunării Populare a UTA Găgăuzia (finanțarea acestora se efectuează prin intermediul defalcărilor de la impozite și transferuri încasate în bugetul central al UTA Găgăuzia), să fie integrat în configurația existentă a sistemului informațional al Ministerului Finanțelor.

3.2. Atragem atenția asupra faptului că actualul Plan de conturi, aprobat prin Ordinul ministrului finanțelor nr.216 din 28.12.2015, nu face distincție între bunurile care au fost transmise de către fondator unei entități cu titlu de proprietate și cele care sunt transmise în gestiune, folosință sau comodat, ai căror proprietari reali sunt fondatorul sau alte persoane terțe. Ca urmare, până în prezent nu există o reglementare privind executarea prevederilor art.11 alin.(2) din Legea nr.121-XVI din 04.05.2007, prin care urmează a fi asigurată o evidență contabilă distinctă a bunurilor proprietate publică din domeniul public aflate în gestiunea entităților (instituțiilor publice și întreprinderilor) la autogestiune, precum și privind modul de înregistrare în evidența contabilă la fondator a tranzacțiilor respective.

Deși Planul de conturi include contul 4153 „Investiții în părți legate și nelegate” pentru transmitere în gestiune a bunurilor, acesta nu permite o evidență analitică/distinctă pentru fiecare bun transmis în gestiune, ceea ce, ulterior, practic va face imposibilă identificarea bunurilor proprietate de stat din domeniul public gestionate de entitățile la autogestiune, inclusiv în cazul restituirii lor. La momentul actual, Planul de conturi prevede evidența analitică a clădirilor și terenurilor doar la conturile 311 „Clădiri” și 371 „Terenuri”.

Astfel, Direcția Generală Sănătate și Protecție a Familiei a UTA Găgăuzia nu dispune de o evidență analitică a clădirilor gestionate de către IMSP din sectoarele Comrat, Ceadâr-Lunga și Vulcănești, în sumă de ***259 315,4 mii lei, cu uzura*** de ***65 869,4 mii lei***[[22]](#footnote-22).

Opinia nu este modificată din cauza acestor aspecte.

**IV. ASPECTE-CHEIE DE AUDIT**

Aspectele-cheie de audit sunt acele aspecte care, în baza raționamentului nostru profesional, au avut cea mai mare importanță pentru auditul Raportului financiar consolidat al Unității Teritoriale Autonome Găgăuzia (bugetul central). Aceste aspecte au fost abordate în contextul auditului rapoartelor financiare în ansamblu și al formării opiniei noastre asupra lor, și nu oferim o opinie separată cu privire la ele. Cu excepția aspectelor descrise în secțiunea *Baza pentru opinia cu rezerve*, am determinat că nu mai există alte aspecte-cheie de audit care trebuie expuse în Raportul de audit.

**V. ALTE INFORMAȚII**

* 1. Supraevaluarea contului 222500 „Servicii de reparații curente”, condiționată de:
* raportarea la cheltuieli curente a valorii unor lucrări de reparație capitală a imobilelor deținute cu titlu de comodat, în anul 2020, de către 11 instituții[[23]](#footnote-23), în sumă totală de **1 066,2 mii lei,** și în anii 2018-2019, de către 8 instituții, în sumă totală de **2 264,3 mii lei**[[24]](#footnote-24),ceea cea condiționat supraevaluarea contului 222500 „Servicii de reparații curente” în anul 2020 cu suma de **1 066,2 mii lei** și a contului 722 „Rezultatul financiar al autorității/instituției bugetare din anii precedenți” cu suma de **2 264,3 mii lei,** precum și diminuarea valorii contului 822100 „Active luate în locațiune/arendă” cu suma de **3 330,5 mii lei**;
* raportarea incorectă a unor lucrări/servicii de reparații capitale ca lucrări de reparație curentă, în anul 2020, de către 5 instituții, în sumă de **378,10 mii lei**[[25]](#footnote-25),și în anii2018-2019, de către 4 instituții, în sumă de **620,3 mii lei**[[26]](#footnote-26), ceea cea condiționat diminuarea valorii unor conturi de mijloace fixe[[27]](#footnote-27) , precum și supraevaluarea contului 222500 „Servicii de reparații curente” cu suma de **378,1 mii lei** și subevaluarea contului 722 „Rezultatul financiar al autorității/instituției bugetare din anii precedenți” cu suma de **620,3 mii lei.**
  1. Supraevaluarea subcontului 222990 „Servicii neatribuite altor alineate”, condiționată de reflectarea, de către 2 instituții[[28]](#footnote-28), a lucrărilor de reparație capitală ca servicii neatribuite altor alineate, în valoare de 307,5 mii lei, a cauzat necapitalizarea acestora. Aceeași eroare a fost admisă, în perioada anilor 2018-2019, și de către Direcția Industrie, la reflectarea serviciilor în valoare de 680,3 mii lei, și de 5 instituții – respectiv, a unor lucrări de reparație capitală a imobilelor deținute cu titlu de comodat, în valoare de 208,6 mii lei[[29]](#footnote-29).

Cele menționate au cauzat supraevaluarea valorii subcontului 222990 „Serviciil neatribuite altor alineate”- cu suma de **307,5 mii lei**, și a contului 722 „Rezultatul financiar al autorității/instituției bugetare din anii precedenți”- cu suma de **888,9 mii lei,** precum și diminuarea valorii contului 312 „Construcții speciale” - cu suma de **987,9 mii lei**, și acontului 822100 „Active luate în locațiune/arendă” - cu **208,6 mii lei**.

**VI. BUNA GUVERNANȚĂ**

**6.1.** Sistemul de control intern managerial, reglementat prin Legea nr.229 din 23.09.2010 privind controlul financiar public intern, instituit în cadrul Comitetului Executiv al UTA Găgăuzia (aparatul Comitetului Executiv) este unul ineficient, fapt confirmat de: neidentificarea și nedescrierea proceselor operaționale; nedefinirea și nedescrierea unor proceduri și activități de control la nivel de sisteme operaționale. Evaluarea preliminară a controlului intern managerial (CIM) denotă că, deși Comitetul Executiv are instituit[[30]](#footnote-30) un sistem de control intern managerial[[31]](#footnote-31), acesta nu asigură pe deplin funcționalitatea controalelor-cheie, precum și identificarea și gestionarea unor riscuri specifice aferente procesului financiar-contabil, ceea ce a determinat admiterea neregularităților constatate de audit. Această situație are ca impact o evidență contabilă deficitară, ale cărei rezultate sunt redate în constatările din *Baza pentru opinia cu rezerve* și în alte secțiuni ale Raportului de audit.

**6.2.** Politicile de contabilitate ale instituțiilor care se consolidează în Raportul UTA Găgăuzia (bugetul central) reprezintă un document preluat din cadrul normativ, nefiind ajustate la specificul activității instituționale. Ca rezultat, au fost admise nereguli la contabilizarea și raportarea investițiilor și reparațiilor capitale, contabilizarea patrimoniului gestionat de către IMSP, contabilizarea corespunzătoare a cheltuielilor.

**6.3.** În vederea remedierii erorilor constatate în cadrul misiunii de audit precedente, Curtea de Conturi, prin Hotărârea nr.50 din 23.07.2018, a înaintat Comitetului Executiv și instituțiilor din subordine 15 cerințe și 31 de recomandări, dintre care: 5 cerințe și recomandări au fost implementate, 32 - parțial implementate, 3 – neimplementate, iar 4 – și-au pierdut actualitatea. Comitetul Executiv a înregistrat un nivel mediu de implementare a recomandărilor înaintate de Curtea de Conturi.

**6.4**. Pe parcursul misiunii de audit, Comitetul Executiv al Găgăuziei și instituțiile din subordine au efectuat unele corectări în evidența contabilă, fiind majorată valoarea contului 822110 „Active luate în locațiune/arendă” cu **8361,6 mii lei**; restabilită în evidența contabilă valoarea reparațiilor capitale, trecută la cheltuieli, în sumă de **4845,0 mii lei**, și clasificate conform mijloacele fixe în valoare totală de **2699,8 mii lei**; majorată valoarea contului 319 „Investiții capitale în active în curs de execuție” - cu **6133,6 mii lei**, și a contului 312 „Construcții speciale” - cu **1370,5 mii lei**; majorată valoarea contului 419 „Alte creanțe ale autorităților/instituțiilor bugetare” cu **11132,7 mii lei.**

**VII. RESPONSABILITĂȚILE CONDUCERII PENTRU RAPOARTELE FINANCIARE**

Autoritatea executivă a UTA Găgăuzia este responsabilă de întocmirea și prezentarea fidelă a rapoartelor financiare[[32]](#footnote-32) în conformitate cu cadrul de raportare financiară aplicabil[[33]](#footnote-33). Această responsabilitate include: implementarea, menținerea și supravegherea unui control intern relevant pentru întocmirea și prezentarea adecvată a rapoartelor financiare, care să nu conțină denaturări semnificative, cauzate de fraude sau erori; selectarea și aplicarea politicilor contabile adecvate; exactitatea și plenitudinea înregistrărilor contabile, precum și pregătirea oportună a unor informații financiare credibile.

**VIII. RESPONSABILITĂȚILE AUDITORULUI ÎNTR-UN AUDIT AL RAPOARTELOR FINANCIARE**

Responsabilitatea noastră este de a planifica și a realiza misiunea de audit, cu obținerea probelor suficiente și adecvate în vederea susținerii bazei pentru opinia de audit. Obiectivele noastre sunt: obținerea unei asigurări rezonabile că rapoartele financiare nu sunt afectate de denaturări semnificative, cauzate de fraude sau erori, precum și emiterea unei opinii.

Asigurarea rezonabilă este un nivel ridicat de asigurare, dar nu este o garanție că un audit efectuat în conformitate cu Standardele Internaționale va detecta întotdeauna o denaturare semnificativă atunci când ea există. Denaturările pot fi urmare a fraudelor sau erorilor. Totodată, denaturările pot fi considerate semnificative dacă, în mod individual sau în ansamblu, pot influența deciziile economice ale utilizatorilor acestor situații financiare. O descriere suplimentară a responsabilităților auditorului într-un audit al rapoartelor financiare este plasată pe site-ul Curţii de Conturi, la adresa: *http://www.ccrm.md/activitatea-curtii-de-conturi-1-25.* Această descriere face parte din Raportul nostru de audit.

# SEMNĂTURILE ECHIPEI DE AUDIT

|  |  |  |
| --- | --- | --- |
| **Șeful echipei de audit,** |  | |
| auditor public principal | **Aurelia USATÎI** | |
| auditor public principal | **Igor LUNGU** | |
| auditor public superior | **Maria TABACARI** | |
| **Responsabil de monitorizarea**  **și asigurarea calității auditului** | **Sergiu ȘTIRBU** | |
| Șeful Direcției generale de audit V |  |

1. Legea contabilității nr.113-XVI din 27.04.2007; Planul de conturi contabile în sistemul bugetar și Normele metodologice privind evidența contabilă și raportarea financiară în sistemul bugetar, aprobate prin Ordinul ministrului finanțelor nr.216 din 28.12.2015; Ordinul ministrului finanțelor nr.164 din 30.12.2016 „Cu privire la aprobarea Cerințelor la întocmirea Raportului narativ privind executarea bugetelor autorităților/instituțiilor bugetare”. [↑](#footnote-ref-1)
2. Hotărârea Adunării Populare a Găgăuziei nr.398-XXVI/V din 30.06.2015 privind transmiterea dreptului de fondator al IMSP din UTA Găgăuzia de la Administrațiile raioanelor Comrat, Ceadâr-Lunga și Vulcănești la Comitetul Executiv al Găgăuziei, care a delegat atribuțiile privind controlul, gestionarea și reprezentarea fondatorului a tuturor IMSP fondate Direcției Generale Sănătate și Protecție a Familiei a UTA Găgăuzia. [↑](#footnote-ref-2)
3. Potrivit prevederilor Hotărârii Comitetului Executiv al UTA Găgăuzia nr. 34/9 din 25.10.2018 „Despre lichidarea Î.S. „Sud-A-Con””, modificată prin Hotărârea Comitetului Executiv nr.1/1 din 03.01.2019, s-a hotărât lichidarea din 31.03.2019 a întreprinderii menționate, Direcția Generală Construcții și Infrastructură fiind desemnată ca succesor de drepturi al acesteia, învestită cu responsabilitatea de a asigura primirea-predarea mijloacelor fixe aflate în gestiunea întreprinderii de stat. [↑](#footnote-ref-3)
4. Î.S. „Sud-A-Con” este o întreprindere al cărei fondator este Direcția Generală Construcții și Infrastructură a UTA Găgăuzia, prin intermediul căreia se executau cheltuielile pentru reparații și investiții capitale finanțate din bugetul Comitetului Executiv al UTA Găgăuzia și care, în urma procedurilor de achiziție a serviciilor de reparații capitale și curente ale patrimoniului Comitetului Executiv, încheia contracte cu agenții economici declarați câștigători, astfel devenind beneficiarul serviciilor prestate. Valoarea reparațiilor și investițiilor capitale, la situația din 31.12.2017, constituia 55731,9 mii lei, care, potrivit constatărilor din auditul precedent, nu erau raportate și consolidate în Raportul Comitetului Executiv al UTA Găgăuzia (bugetul central). [↑](#footnote-ref-4)
5. Valoare preluată din Raportul Curții de Conturi, aprobat prin Hotărârea Curții de Conturi nr.50 din 23.07.2018. [↑](#footnote-ref-5)
6. Soldul care urma a fi reflectat la 01.01.2018 – 55731,9 mii lei + 63430,6 mii lei, valoarea lucrărilor executate în anul 2018 = 119162,5 mii lei. [↑](#footnote-ref-6)
7. Î.S. „Sud-A-Con” raportează până în prezent datele neschimbate, raportate la 31.12.2018. [↑](#footnote-ref-7)
8. 55731,9 mii lei +63430,6 mii lei – 22254,8 mii lei (valoarea reparațiilor capitale ale drumurilor de interes raional, contul 312)= 96907,7 mii lei (valoarea care urma a fi raportată la contul 319); 96907,7 mii lei – 59553,2 mii lei (valoarea raportată la contul 319) = 37354,5 mii lei. [↑](#footnote-ref-8)
9. Valoarea uzurii estimată de echipa de audit: 22254,8 mii lei /16 ani (durata de funcționare) = 1390,9 mii lei/an; 1390,9\* 2 ani = 2781,8 mii lei. [↑](#footnote-ref-9)
10. SA „Apă Termo” – 22257,7 mii lei; Primăria Baurci – 1867,5 mii lei; Primăria Beșghioz – 3485,1 mii lei; Primăria Cazaclia -1238,9 mii lei, și Primăria Tomai – 1979,9 mii lei. [↑](#footnote-ref-10)
11. Legea contabilității nr.113-XVI din 27.04.2007. [↑](#footnote-ref-11)
12. Proiect finanțat de Agenția de Dezvoltare Regională a UTA Găgăuzia, conform contractului de finanțare semnat la 01.09.2017 cu Comitetul Executiv, în calitate de „Lider de proiect” și cofinanțator, și Primăria mun. Comrat, în calitate de „Partener”. [↑](#footnote-ref-12)
13. Valoarea lucrărilor executate și transmise prin Act de primire-predare la 12.03.2019 și la 21.07.2020. [↑](#footnote-ref-13)
14. Valoarea lucrărilor executate la 26.12.2018. [↑](#footnote-ref-14)
15. SLPA - sprijin pentru autoritățile publice locale din UTA Găgăuzia. [↑](#footnote-ref-15)
16. Liceul sportiv regional, tip internat, mun. Comrat – 1115,9 mii lei; Liceul Teoretic „M. Eminescu”, mun. Comrat – 237,6 mii lei; Liceul Teoretic „Gr. Vieru”, s. Chioselia Rusă – 293,6 mii lei; Liceul Teoretic Moldo-Turc „S. Demireli”, s. Congaz – 61,3 mii lei; Gimnaziul „V. Topal”, s. Congaz – 301,7 mii lei; Liceul Teoretic „B. Ianioglo”, s. Copceac – 248,9 mii lei. [↑](#footnote-ref-16)
17. În anul 2019, din mijloacele bugetare ale Comitetului Executiv al UTA Găgăuzia au fost executate lucrări de reparație capitală a bunului imobil amplasat în parcul industrial din mun. Comrat, a căror valoare urma a fi transmisă UAT mun.Comrat. [↑](#footnote-ref-17)
18. Muzeul regional de istorie și studiere din UTA Găgăuzia – 54731 de exponate, și Muzeul național găgăuz de istorie și etnografie „D. Cara-Ciobanu”, s. Beșalma – 20685 de exponate. [↑](#footnote-ref-18)
19. Hotărârea Curții de Conturi nr.60 din 11.12.2013 „Cu privire la aplicarea Standardelor Internaționale de Audit ale Instituțiilor Supreme de Audit de nivelul 3 – ISSAI 100, ISSAI 200, ISSAI 300, ISSAI 400, în cadrul misiunilor de audit ale Curții de Conturi”; Hotărârea Curții de Conturi nr.7 din 10.03.2014 „Cu privire la aplicarea Liniilor Directoare de Audit (ISSAI 1000-9999)”. [↑](#footnote-ref-19)
20. Conform Legii UTA Găgăuzia (Gagauz-Yeri) „Privind finanțele publice”, elaborarea şi executarea bugetului central şi a bugetelor dolayurilor se efectuează de către Comitetul Executiv al Găgăuziei, iar examinarea şi aprobarea acestora – de către Adunarea Populară a Găgăuziei; a bugetelor locale ale satelor (comunelor), oraşelor şi municipiilor – de către organele publice locale corespunzătoare. Responsabilitatea pentru executarea bugetelor respective este pusă în sarcina Comitetului Executiv al Găgăuziei şi a organelor publice locale. Comitetul Executiv al UTA Găgăuzia – AAPL de nivelul II, are în subordine: administrațiile a trei dolayuri din componența UTA Găgăuzia – Comrat, Ceadâr-Lunga și Vulcănești; 10 direcții generale, 45 de instituții de învățământ preuniversitar și alte 15 instituții, care țin evidența contabilă proprie și raportează situațiile financiare, ce urmează a fi consolidate în Rapoartele financiare ale Comitetului Executiv (bugetul central – APL de nivelul II). Potrivit prevederilor legislației UTA Găgăuzia, Administrațiile dolayurilor sunt subdiviziuni structurale ale Comitetului Executiv al UTA Găgăuzia. Însă, probele de audit acumulate denotă că în Rapoartele consolidate ale Comitetului Executiv al Găgăuziei (bugetul central) pentru anul 2020 nu sunt totalizate datele reflectate în Rapoartele a 3 dolayuri. [↑](#footnote-ref-20)
21. Anexa nr.3 la Ordinul Ministerului Finanțelor nr. 208 din 24.12.2015 „Privind Clasificația bugetară”. [↑](#footnote-ref-21)
22. Conform prevederilor art.11 alin. (3) lit.a) și lit.c) din Legea nr.29 din 05.04.2018, clădirile și terenurile în/pe care își desfășoară activitatea instituțiile medico-sanitare publice; obiectivele de infrastructură tehnico-edilitară țin de domeniul public al UAT de nivelul II, inclusiv al UTA Găgăuzia, iar art. 6 alin. (1) lit. e)1 din Legea ocrotirii sănătății nr. 411- XIII din 28.03.1995 reglementează că *„autoritățile administrației publice locale pot asigura, cu titlu gratuit, instituțiile medico-sanitare publice și instituțiile de expertiză medico-legală cu încăperi necesare pentru prestarea serviciilor medicale populației, cu obligația de a utiliza spațiul atribuit conform destinației prevăzute în contract”.* Potrivit prevederilor Hotărârii Adunării Populare a Găgăuziei nr.398-XXVI/V din 30.06.2015, s-a decis transmiterea dreptului de fondator al IMSP din UTA Găgăuzia de la Administrațiile raioanelor Comrat, Ceadâr-Lunga și Vulcănești la Comitetul Executiv al Găgăuziei, care a delegat atribuțiile privind controlul, gestionarea și reprezentarea fondatorului a tuturor IMSP fondate Direcției Generale Sănătate și Protecție a Familiei a UTA Găgăuzia. La 16.08.2019, prin Hotărârea nr.28/1 „Privind transmiterea mijloacelor fixe ale instituțiilor medico-sanitare publice de la balanța dolayului Comrat la balanța Direcției Generale Sănătate și Protecție Socială a Găgăuziei”, s-a dispus efectuarea inventarierii patrimoniului public transmis instituțiilor medico-sanitare publice din sectorul Comrat și transmiterea acestuia la balanța Direcției Generale Sănătate și Protecție Socială a Găgăuziei. [↑](#footnote-ref-22)
23. Liceul sportiv regional, tip internat – 28,6 mii lei; Liceul Teoretic „D. Cara-Ciobanu” – 297,7 mii lei; Liceul Teoretic „G.A. Gaidarji” - 62,8 mii lei; Liceul Teoretic „M. Eminescu” – 74,3 mii lei; Liceul Teoretic „N. Tretiacov” – 76,4 mii lei; Gimnaziul „S. Rudenco”, or. Vulcănești – 24,0 mii lei; Liceul Teoretic Moldo-Turc „S. Demireli” – 53,5 mii lei; Liceul Teoretic, s.Cazaclia – 9,7 mii lei; Gimnaziul „V.Topal” – 6,1 mii lei; Liceul Teoretic, s. Svetlâi – 361,5 mii lei; Liceul Teoretic „M. Chiosea” – 71,6 mii lei. [↑](#footnote-ref-23)
24. Liceul Teoretic „G. Gaidarji”, mun. Comrat – 723,1 mii lei ; Liceul Teoretic „M. Tuzlova”, s. Chirsova – 253,8 mii lei; Liceul Teoretic „F. Ianioglo”, s. Cioc-Maidan – 24,8 mii lei; Liceul Teoretic „D. Cara-Ciobanu”, mun. Comrat – 414,9 mii lei; Liceul Teoretic „N. Tretiacov”, mun. Comrat – 627,1 mii lei; Liceul Teoretic „M. Eminescu”, mun. Comrat – 214,2 mii lei; Gimnaziul „V. Topal”, s. Congaz – 6,4 mii lei. [↑](#footnote-ref-24)
25. Aparatul Comitetului Executiv – 44,4 mii lei; Direcția relații externe și relații publice locale a UTA Găgăuzia – 28,9 mii lei; Direcția Industrie a UTA Găgăuzia – 223,8 mii lei; Direcția Tineret și Sport – 40,7 mii lei; Centrul științific „Marunevici” – 12,3 mii lei; Liceul Teoretic „Gr. Vieru”, s. Chioselia Rusă – 28,0 mii lei. [↑](#footnote-ref-25)
26. Aparatul Comitetului Executiv – 104,6 mii lei ; Direcția Generală Agricultură și Alimentație – 31,0 mii lei; Direcția Industrie – 264,9 mii lei; Direcția Tineret și Sport – 219,8 mii lei. [↑](#footnote-ref-26)
27. Raportate la contul 311 „Clădiri” - cu suma de 469,4 mii lei; la contul 312 „Construcții speciale” - cu suma de 501,0 mii lei, și la contul 319 „Investiții capitale în active în curs de execuție” - cu suma de 28,0 mii lei. [↑](#footnote-ref-27)
28. Direcția Industrie – 304,5 mii lei; Centrul științific „Marunevici” – 3,0 mii lei. [↑](#footnote-ref-28)
29. Liceul Teoretic „G. Gaidarji”, mun. Comrat – 10,3 mii lei; Liceul Teoretic „D. Cara-Ciobanu”, mun. Comrat -17,3 mii lei; Liceul Teoretic „N. Tretiacov”, mun. Comrat – 37,4 mii lei; Liceul Teoretic, s. Cazaclia – 13,8 mii lei; Liceul Teoretic „A. Doljenco”, or. Vulcănești – 129,8 mii lei. [↑](#footnote-ref-29)
30. Coordonatorul CIM, desemnat prin Dispoziția vicepreședintelui Comitetului Executiv nr.100-K din 04.04.2018 (specialist în Direcția juridică). S-a întocmit Raportul anual consolidat privind controlul intern managerial și s-a emis Declarația de răspundere managerială. [↑](#footnote-ref-30)
31. La nivel de Comitet Executiv al UTA Găgăuzia și 15 instituții subordonate. [↑](#footnote-ref-31)
32. Art.13 alin.(2) din Legea contabilității nr.113-XVI din 27.04.2007. [↑](#footnote-ref-32)
33. Legea contabilității nr.113-XVI din 27.04.2007; Planul de conturi contabile în sistemul bugetar și Normele metodologice privind evidența contabilă și raportarea financiară în sistemul bugetar, aprobate prin Ordinul ministrului finanțelor nr.216 din 28.12.2015; Ordinul ministrului finanțelor nr.164 din 30.12.2016 „Cu privire la aprobarea Cerințelor la întocmirea Raportului narativ privind executarea bugetelor autorităților/instituțiilor bugetare”. [↑](#footnote-ref-33)